Vprašanje pekla je vprašanje vesti, odgovornosti in plačila. Vsi nekako čutimo, da bo oseba, ki dela  veliko zla, enkrat morala poravnati račune. Da ni mogoče celo življenje delati hudo, brez kesanja, brez obžalovanja, brez kazni. Skoraj vsi ljudje občutimo tudi glas vesti za lastna slaba dejanja.
Vsakdo mora to raziskati zase in ugotoviti, kaj je res. Obstajajo pričevanja svetnikov in tudi pričevanja  običajnih ljudi, npr. v videih na tej spletni strani. Na mnogih mestih  govori o tem tudi Sv. Pismo. Iz vsega tega izhaja, da teh stvari ni mogoče ignorirati, apmak so to skrivnosti, o katerih je vredno razmisliti in se o njih  pogovarjati. Zaradi neznanja se nam lahko določene naše misli, besede in dejanja zdijo neškodlijve in prijetne, na koncu pa so nam lahko v pogubo.